kardosdrur/scandi-wiki huggingface dataset:
Palet

Palet (fransk, af latin pala, fladt træstykke, spade), malerplade, hvorpå farverne anbringes, gerne en oval eller rektangulær (der er divergerende meninger blandt malere om den bedste form) tynd skive, i hvis ene ende der findes et hul til tommelfingerens anbringelse. Palet er som regel af træ (pæretræ, valnød), men kan naturligvis også formes af andre stoffer, horn, elfenben, porcelæn (til akvarelmaleri) etc., til freskomaleri således gerne af fortinnet jernblik; ved sidstnævnte teknik er palets form gerne firkantet og forsynet med en ophøjet rand (for at holde på vandet). Engangspaletter af karton eller pap kan også fås.

En palet af træ præpareres ofte med linolie, inden den tages i brug første gang. Indtørrede rester af oliemaling kan fjernes ved at opvarme farven og skrabe malingen af med en paletkniv. 

Palet, ofte med den engelske stavemåde palette, er brugt som betegnelse for et udvalg af farver i mange computerprogrammer til billedbehandling.

Eksterne henvisninger og kilder 

  bind 18, side 767 skrevet af Axel Holck

Malerudstyr
Maleri
The Temple Institute

The Temple Institute () er et museum, forskningsinstitut og uddannelsescenter i Jerusalem. Det blev oprettet i 1987 af rabbiner Yisrael Ariel. Instituttet er dedikeret til de to templer i Jerusalem (kaldet Det Første Tempel og Det Andet Tempel). Rabbi Ariel har også planer om at genopbygge Det Andet Tempel (Herodes' Tempel) på Tempelbjerget.

Eksterne henvisninger 

 The Temple Institute
 

Museer i Israel
Forskningsinstitutioner
Roser (maleri)

Roser (fuld titel: Roser. Haveparti fra Skagen med kunstnerens hustru siddende i en havestol) er et af maleri af P.S. Krøyer fra 1893, som viser Marie Krøyer, kunstnerens hustru, siddende i en liggestol under en stor hvid rosenbusk (Alba Maxima) i haven ved et hus, som de lejede i Skagen, mens deres hund Rap sover ved siden af hende.

Billedets behandling af lys og skygger viser indflydelsen, som den franske impressionistiske bevægelse havde på Krøyer. Forgrunden er domineret af den enorme, overstrømmende rosenbusk, som tilslører det meste af huset i baggrunden. Marie sidder indrammet af de overhængende roser, mens hun læser en avis; på hendes venstre side er en anden tom liggestol, som sandsynligvis var, hvor Krøyer ville have siddet. Krøyers hund, Rap, er dertil med i billedet ligesom i så mange andre af Krøyers værker. I dette tilfælde ligger den sovende på Maries fødder.

I 1895 blev maleriet udstillet på Charlottenborg Forårsudstilling og var inkluderet i en opstilling med titlen "Sommer" sammen med Holger Drachmanns digt "Sommervise". Da Krøyers ejendom blev solgt på auktion i 1910, overgik det til privat ejerskab. Det blev solgt for 3,1 mio danske kroner i 1985 og blev doneret anonymt til Skagens Museum i 2008.

Referencer

Malerier af P.S. Krøyer
Malerier fra 1893
Malerier fra Skagens Kunstmuseer
Yousef Khasho

Yousef Khasho (Youssef Saed Gergis Khasou) (født 27. maj 1927 i Jerusalem, Israel - død 8. marts 1997 i Amman, Jordan) var en palæstinensisk komponist, dirigent, lærer, rektor og organist.

Khasho hører til de mest kendte komponister af klassisk musik i mellemøsten i nyere tid. Han var nært knyttet til Kong Hussein
af Jordan, som inviterede ham til landet for at etablere det første Musikkonservatorium i Jordan i 1966.

Khasho har skrevet 12 symfonier, hvoraf hans første symfoni "Jerusalem" (1967) og den tolvte symfoni (1985) dedikeret til Kong Hussein i anledning af dennes 50 års fødselsdag, er de mest kendte.
Han har desuden komponeret orkesterværker, kammermusik, operetter, sange, klaverstykker etc.

Khasho opholdte sig mange år imellem lande som Jordan, Syrien, Libanon og Italien, og underviste på forskellige konservatorier og universiteter.

Udvalgte værker 

 Symfoni "Jerusalem" (1967) - for orkester
 Symfoni nr. 5 (1969) - for orkester
 Symfoni nr. 8 "Chian rapsodi" (1979, Rev. 1978) - for orkester
 Symfoni nr. 9 "Chian rapsodi" (1970, Rev. 1978) - for orkester
 Symfoni nr. 10 "Den vandrende Ægæiske sømand" (1970, Rev. 1978) - for orkester
 Symfoni "om Libyen" (1970) - for orkester
 Symfoni nr. 12 "Husseins Jordan" (1985) - for orkester

Eksterne henvisninger 
 Om Yousef Khasho på brunel.ac.uk

Komponister fra Israel
Dirigenter
Organister
Lærere
Satoshi Ōmura

Satoshi Ōmura (大村 智, født 12. juli 1935 i Nirasaki) er en japansk biokemiker. Han er kendt for sine opdagelser og udvikling af forskellige lægemidler, der stammer fra mikroorganismer.

Karriere 
Satoshi Ōmura tog afgangseksamen fra Yamanashi Universitet og kandidateksamen fra Tokyo University of Science i 1963. Herefter erhvervede han sig en ph.d. i farmakologi fra Tokyo Universitet i 1968 og en ph.d. i kemi fra Tokyo University of Science i 1970.

Han var forskningsassistent ved Yamanashi Universitet 1963-1965, hvorefter han kom til Kitasato Universitet, først som forsker, inden han endte som rektor for universitetet i 1990. Han er nu professor emeritus fra universitetet samt fra Wesleyan University i USA. Blandt hans indsatser kan nævnes opdagelsen af, at en art af bakterien Streptomyces avermitilis producerer det anti-parasitiske stof avermectin, hvoraf William C. Campbell udviklede lægemidlet Ivermectin, der anvendes mod flodblindhed, elefantiasis og andre parasitiske infektioner. I 2015 blev han sammen med Campbell tildelt halvdelen af Nobelprisen i fysiologi eller medicin for "deres opdagelser i forbindelse med en nyskabende terapi mod infektioner forårsaget af rundorme-parasitter", se Avermectin; den anden halvdel gik til Youyou Tu.

I 2010 modtog han Tetrahedron Prize

Noter

Links 
 Professor Satoshi Omura
 Satoshi Ōmura | People | THE KITASATO INSTITUTE 
 Nirasaki Omura Art Museum

Nobelprismodtagere i medicin
Nobelprismodtagere fra Japan
Biokemikere
Mikrobiologer
Dalkurd FF

Dalkurd FF (DFF) er en svensk-kurdisk fodboldklub fra Borlänge. Klubben blev grundlagt af kurdere den 26. september 2004. Klubben spillede sin første ligakamp i 2005 i Division 6. og Dalkurd betragtes som et "landshold" blandt kurdere. Klubben klatrede fra Division 6 til Division 1 på fem sæsoner. 

Klubben spiller fra 2018 i den bedste svenske fodboldliga, Allsvenskan

Dalkurd FF er forbundet til Dalarna Fodboldforbund.

Historie 

Klubben blev grundlagt år 2004 af kurdere fra Borlänge og startede som et socialt projekt. Formålet med klubben var at bidrage til de unge i Borlänge ved at tillbyde aktiviteter for dem. I den første sæson bestod truppen af en gennemsnitsalder på 17 år. Udover at bidrage til de unge havde formanden, Ramazan Kizil, en høj forventning fra fodboldspillere og det ultimative mål: Han ønskede at tage Dalkurd FF til de højere  niveauer i den svenske liga. Dalkurd vandt hver division de deltog i fra deres første sæson i 2005 og frem til 2009. Denne succes bragte dem en masse opmærksomhed i medierne, både i Sverige og i andre lande.

Klubben undgik snævert en katastrofe, da de skulle rejse hjem fra Spanien i marts 2015. Klubben havde oprindeligt til hensigt at flyve fra Barcelona til Düsseldorf på Germanwings Flight 9525, men ændrede deres bestilling i sidste øjeblik, da de besluttede at ventetid i Tyskland ville være for lang.  Flight 4U 9525 styrtede ned i de franske alper den 24. marts og dræbte alle om bord.

Supporters
Klubbens officielle fanklub er Roj Fans, der dannes af et par tilhængere fra Västerås 2010.

Spillertrup

Trænere

Trænerstab 2018

 Azrudin Valentic – Cheftræner
 Amir Azrafshan - Assisterende træner
 Peter Björklund – Målmandstræner
 Omar Fandi – Materialeforvaltere 
 Niclas Dymling – Kiropraktor
 Pálmar Hreinsson – Fysioterapeut
 Masih Khedri – Læge

Oversigt sidst opdateret: .

Trænere gennem tiden

Placeringer gennem årene

Referencer 

Fodboldklubber i Sverige
Etableret i 2004
Sovjetisk mesterskab i ishockey

Det sovjetiske mesterskab i ishockey () var det nationale mesterskab i ishockey for klubhold i Sovjetunionen. Mesterskabet blev afviklet for første gang i sæsonen 1946-47. Indtil da havde ishockeysporten kun været sparsomt spillet i landet, hvor bandy var den mest populære form for hockey.

Mesterskabet blev kraftigt domineret af holdene fra hovedstaden Moskva, som vandt samtlige 46 titler, der blev spillet om, samt 127 af de 138 medaljesæt. Mest dominerende var hærens klub, CSKA Moskva, der vandt 32 af de 46 mesterskaber, og som styrkemæssigt var på højde med de bedste NHL-hold.

Under opløsningen af Sovjetunionen var det sidste mesterskab i sæsonen 1991-92 i praksis et SNG-mesterskab. Denne struktur var forløberen for den Internationale Hockey-Liga (), og dernæst Ruslands Superliga (RSL) og den nuværende Kontinentale Hockey-Liga (KHL).

Mesterskaber og medaljevindere

Statistik

Sæsoner

Kilder 
Sports123: Ice Hockey, Men: Soviet Union Championship 
Hockey Archives - Histoire  
KHL - Плей-офф по-советски: как приживались в нашем хоккее матчи на вылет (29. marts 2020) 

 
Etableret i 1946
Mascot Records

Mascot Records er et hollandsk pladeselskab, der har specialiseret sig i rockmusik. Blandt selskabets kunstnere er Black Label Society, Bootsy Collins, Volbeat, Gojira, Black Country Communion, and Steve Lukather.

Mascot Records helt store succes har været det dansk heavy metalband Volbeat, som hor modtaget 10 platinplader. Derudover har de solgt over 1.000.000 albums i Europa, 100.000 fysiske plader i USA og mere end 500.000 digitale downloads.
I juni 2012 nåede Black Country Communion #1 på Storbritanniens rock albumhitliste og nåede gode placeringer i 10 andre europæiske lande.

Kunstnere 
 Black Country Communion
 Black Label Society
 Bootsy Collins
 Dublin Death Patrol
 Gojira
 Heathen
 Pestilence
 Steve Lukather
 Tracer
 Vandenberg's MoonKings
 Volbeat

Eksterne henvisninger 
 Official Website
 Youtube

Etableret i 1990
Pladeselskaber fra Nederlandene
Louise Charlotte af Slesvig-Holsten-Sønderborg-Augustenborg

Louise Charlotte af Slesvig-Holsten-Sønderborg-Augustenborg (13. april 1658 – 2. maj 1740) var en dansk-tysk prinsesse, der var titulær hertuginde af Slesvig-Holsten-Sønderborg-Beck. Hun var datter af hertug Ernst Günther 1. af Slesvig-Holsten-Sønderborg-Augustenborg og blev gift med hertug Frederik Ludvig af Slesvig-Holsten-Sønderborg-Beck.

Biografi 
Louise Charlotte blev født den 13. april 1658 i Augustenborg på Als som det femte barn og tredje datter af hertug Ernst Günther 1. af Slesvig-Holsten-Sønderborg-Augustenborg i hans ægteskab med Augusta af Slesvig-Holsten-Sønderborg-Glücksborg.

Hun blev gift den 1. januar 1685 i Augustenborg med sin fætter Frederik Ludvig af Slesvig-Holsten-Sønderborg-Beck, der i 1719 efterfulgte sin barnløse brodersøn som hertug. Der blev født 13 børn i ægteskabet. Tre af sønnerne, Frederik Vilhelm, Karl Ludvig og Peter August blev senere titulære hertuger af Sønderborg-Beck.

Den 18. januar 1701 deltog Louise Charlotte og hendes mand i den ceremoni i Königsberg, hvor den brandenburgske kurfyrste Frederik 3. blev kronet til konge i Preussen.

Hertug Frederik Ludvig døde i 1728 i Königsberg. Louise Charlotte overlevede sin mand med 12 år og døde den 2. maj 1740 i Königsberg.

Børn 
 Dorothea (24. november 1685–25. december 1761) 
 ∞ Markgrev Georg Friedrich Karl af Brandenburg-Bayreuth
 Frederik Vilhelm 2. (18. juni 1687–11. november 1749), preussisk generalfeltmarskal, guvernør i Berlin 
 ∞ Fyrstinde Czartoriska, født Eleonora von Loß, datter af den polske storskattemester Wladislaus von Loß
 ∞ 1721 Ursula Anna af Dohna-Schlodien-Carwinden, datter af grev Christoph 1. af Dohna-Schlodien
 Frederik Ludvig (25. august 1688–5. november 1688)
 Sophie Charlotte (15. august 1689–8. oktober 1693)
 Karl Ludvig (18. september 1690–22. september 1774), brandenburgsk generalløjtnant, guvernør i Reval 
 ∞ Anna Karolina Orzelska
 Amelie Auguste (22. september 1691–11. august 1693)
 Philip Vilhelm (10. juni 1693–november 1729)
 Louise Albertine (27. august 1694–10. januar 1773) 
 ∞ Albert Siegmund von Seeguth-Stanisławski (10. august 1688–16. september 1768)
 Peter August (7. december 1697–22. maj 1775), russisk generalguvernør
 Sophie Henriette (18. december 1698–9. januar 1768)
 ∞ Albrecht Christian Burggraf von Dohna-Schlobitten-Leistenau (3. september 1698–3. maj 1752)
 Charlotte (15. marts 1700–19. juli 1785), Abedisse i Quedlinburg

Eksterne links 
 Hans den Yngres efterkommere

Huset Augustenborg
Huset Oldenburg
Fallen

Fallen kan henvise til flere artikler:

Personer 
 Carl Frederick Fallén (1764–1830), svensk botanist and entomologist

Kunst underholdning og medier

Bøger 
 Fallen (George roman), en kriminovelle fra 2004 af Kathleen George
 Fallen (Kate roman), en fantasy ungdomsroman fra 2009 af Lauren Kate
 Fallen (Slaughter roman), 2011 en roman af Karin Slaughter

Film 
 Fallen (film fra 1998), film fra 1998 med Denzel Washington, John Goodman og Donald Sutherland
 Fallen (film fra 2016), film fra 2016 med Addison Timlin, Jeremy Irvine og Harrison Gilbertson

Musik 
Albums
 Fallen (Stryper album), 2015
 Fallen (Burzum album), 2011
 Fallen (Evanescence album)
 Fallen (For My Pain album)
 Fallen (Fields of the Nephilim album)
 Fallen (Tweak album), 2005

Sange
 "Fallen", a song by Jason Derülo from Jason Derülo
 "Fallen" (Sarah McLachlan sang), 2003
 "Fallen" (Mýa sang), 2003
 "Fallen" (Toyah sang)
 "Fallen" (Vib Gyor sang), 2006
 "Fallen" (Volbeat sang), 2010
 "Fallen", en song af 30 Seconds to Mars fra 30 Seconds to Mars
 "Fallen", en song af Lauren Wood
 "Fallen", en song af Seether fra Finding Beauty In Negative Spaces
 "Fallen", en song af Heaven Shall Burn fra Veto

Fjernsyn 
Karakterer
 Fallen (Transformers), fiktiv karakter fra Transformersuniverset

Serier
 Fallen (TV miniserie), miniserier fra 2006 med bl.a. Paul Wesley, instrueret af Mikael Salomon

Episoder
 "Fallen" (Stargate SG-1) en episode af science-fiction serien Stargate SG-1
 "Fallen" (Transformers episode), en episode af Transformers Cybertron serien
 "Fallen", episode af CSI: Miami, se CSI: Miami
 "Fallen", pilotopisoden af tv-serien Whistler

Spil 
 Fallen Sword tekstbaseret MMORPG

Andre 
 Fallen Footwear, skomærke som sponsorerer skateboarderen Jamie Thomas
Pat Toomey

Patrick Joseph "Pat" Toomey (født 17. november 1961 i Providence) er en amerikansk republikansk politiker. Han var fra 2011 til 2023 senator for Pennsylvania. Han var medlem af Repræsentanternes Hus i perioden 1999–2005.

Eksterne henvisninger 

Medlemmer af USA's kongres for det republikanske parti
Medlemmer af Senatet i USA
Personer fra Pennsylvania
Groß Vollstedt

Groß Vollstedt er en kommune og en by i det nordlige Tyskland, beliggende i Amt Nortorfer Land i den sydøstlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Groß Vollstedt ligger i trekanten mellem byerne Rendsborg, Kiel og Neumünster motorvejene Bundesautobahn 7, 210 og 215. I nærheden ligger Vollstedter See og Brahmsee. I kommunen ligger Katenstedt og det beskyttede landskab (Landschaftsschutzgebiet) Westenseer Endmoräne.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Krogaspe

Krogaspe er en kommune og en by i det nordlige Tyskland, beliggende i Amt Nortorfer Land i den sydøstlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Krogaspe ligger nordvest for Neumünster ved Bundesautobahn 7 og den tidligere Bundesstraße 205 mod Rendsborg.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Richard Burr

Richard Mauze Burr (født 30. november 1955 i Charlottesville) er en amerikansk republikansk politiker. Han er medlem af USA's senat valgt i North Carolina siden 2005 Han var medlem af Repræsentanternes Hus i perioden 1995–2005.

Eksterne henvisninger 

Medlemmer af USA's kongres for det republikanske parti
Medlemmer af Senatet i USA
Personer fra North Carolina
Mark Kirk

Mark Steven Kirk (født 15. september 1959 i Champaign) er en amerikansk republikansk politiker. Han var medlem af USA's senat valgt i Illinois fra 2010 til 2017. Han var medlem af Repræsentanternes Hus i perioden 2001–2010.

Eksterne henvisninger 

Medlemmer af USA's kongres for det republikanske parti
Medlemmer af Senatet i USA
Personer fra Illinois
Chuck Grassley

Charles Ernest "Chuck" Grassley (født 17. september 1933 i New Hartford) er en amerikansk republikansk politiker. Han er medlem af USA's senat valgt i Iowa siden 1981 Han var medlem af Repræsentanternes Hus i perioden 1975–1981.

Eksterne henvisninger 

Medlemmer af USA's kongres for det republikanske parti
Medlemmer af Senatet i USA
Personer fra Iowa
EU-Blomsten

EU-Blomsten eller  EU's miljømærke er en frivilligt miljømærkeordning, som i 1992 blev oprettet af Europa-Kommissionen.

Logoet 
Logoet inkluderer en grøn blomst med et hældende grønt "ϵ" (epsilon) som blomstens midte omgivet af 12 blå stjerner og en grøn stilk.

Implementeringen 
Indarbejdelsen af EU's miljømærke foregår gennem Regulation (EC) No 66/2010 of the European Parliament and of the Council. Det administreres af Europa-Kommissionen og de ansvarshavende nationale organer.

EU-Blomsten er en del af den bredere EU handlingsplan for bæredygtigt forbrug og produktion og bæredygtig erhvervspolitik indført af Europa-Kommissionen 16. juli 2008,

EU's miljømærke lever op til ISO 14020 Type 1 kriterierne for miljømærker. EU-miljømærke-kriterierne udvikles og gennemgås i samarbejde med eksperter, producenter, forbrugerorganisationer og miljøorganisationer. EU's miljømærke kriterier blev formuleret af mere end 30 non-food og non-medical produktgrupper som gennemgås hvert 3-4 år. Mærkeanordningerne og licenserne administreres af nationale organer.

EU-Blomstens markedsposistion 

I marts 2015 var der 44.051 produkter med EU's miljømærke. Landene med flest EU-miljømærkelicenser var Frankrig (28 %), Italien (17 %) og Tyskland (11 %).  EU's miljømærke har en stærk position i de fleste af de europæiske lande. Andre miljømærker kan overlappe med EU's fx er Svanemærket mere populært i de nordiske lande.

I 2013 viste en undersøgelse, at Danmark var det land i Europa, hvor flest kendte EU-Blomsten, 35 % i alt genkendte det og 17 % kendte dets betydning.

Referencer

Eksterne links 
 Officielle Website 

Miljøbeskyttelse
Forbrugersymboler
Omfartsvejen (Holbæk)

Omfartsvejen (tidligere betegnet Omkørselsvejen) er en to sporet omfartsvej der går sydvest om Holbæk. Vejen er en del af sekundærrute 155 der går fra Ringstedvej syd for Roskilde via Omfartsvejen uden om Holbæk til Løgtved ved Svebølle. 

Omfartsvejen blev etableret som en samlet vejstrækning, belagt med cementbeton, der blev ført uden om landsbyerne Store Grandløse, Gammelbro, Springstrup og Allerup (som havde mærket et stigende trafik af lastvogne), og det nye vejanlæg med to nye broer henholdsvis under og over Nordvestbanen ved Store Grandløse og Allerup åbnede januar 1940 med det formål at lede trafikken uden om Holbæk Centrum, så byen ikke belastes af unødvendig gennemkørende trafik.

Den godt 6,5 km lange vej forbinder Roskildevej i øst (ved Store Grandløse) med Kalundborgvej i vest (ved Tuse), og har forbindelse til Store Grandløse, Vallestrupvejen, Sandmosen, Gammelbrovej, Valdemar Sejrsvej, Langerød, Sports Alle (Holbæk Sportsby), Søstrupvej, Springstrupvej

Kilder 

Transport i Holbæk
Omfartsveje i Danmark
Vestre Ringvej (Haslev)

Vestre Ringvej  er en to sporet ringvej der går igennem det vestlige Haslev. Vejen er en del af sekundærrute 269 der går fra Olstrup til Ringsted, og er med til at lede den tung trafikken uden om Haslev Centrum, så byen ikke bliver belastet af så meget gennemkørende trafik.

Vejen forbinder Bråbyvej i syd med Ringstedvej i nord, og har forbindelse til Troelstrupvej og Lysholm Alle.

Kilder 

Transport i Haslev
Ringveje i Danmark
Nyborgvej (Faaborg)

Nyborgvej er en omfartsvej der går øst om Faaborg. Vejen er en del af primærrute 8 der går imellem Tønder og Nyborg.
Omfartsvejen er med til at få færgetrafikken der skal til Bøjden Færgehavn uden om Faaborg Centrum, så byen ikke blev belastet af for meget tung trafik.

Vejen forbinder Hornelandevej i vest med Nyborgvej i øst, og har forbindelse til Assensvej og Odensevej.

Kilder 

Bygninger, konstruktioner og anlæg i Faaborg
Omfartsveje i Danmark
Hjulbyvej (Nyborg)

Hjulbyvej  er en omfartsvej der går vest om Nyborg. Vejen er en del af primærrute 8 der går imellem Tønder og Nyborg og  er med  til at få trafikken der skal ud til den Fynske Motorvej E20 uden om Nyborg Centrum så byen ikke blev belastet af for meget tung trafik.

Vejen forbinder Nyborgvej i syd med Odensevej i nord, og har forbindelse til Odensevej, Toftegårdsvej frakørsel 46 Nyborg V, Fynsvej, Nyhavevej, Ferritslevvej, Bøjdenvej og Svalehøjvej

Kilder 

Transport i Nyborg
Omfartsveje i Danmark
Rob Portman

Robert Jones "Rob" Portman (født 19. december 1955 i Cincinnati) er en amerikansk republikansk politiker. Han er medlem af USA's senat valgt i Ohio siden 2011 Han var medlem af Repræsentanternes Hus i perioden 1993–2005.

Eksterne henvisninger 

Medlemmer af USA's kongres for det republikanske parti
Medlemmer af Senatet i USA
Personer fra Cincinnati
Cory Gardner

Cory Scott Gardner (født 22. august 1974 i Yuma) er en amerikansk republikansk politiker. Han er medlem af USA's senat valgt i Colorado fra 2015 indtil 2021. Han var medlem af Repræsentanternes Hus i perioden 2011–2015.

Eksterne henvisninger 

Medlemmer af USA's kongres for det republikanske parti
Medlemmer af Senatet i USA
Personer fra Colorado
Kelly Ayotte

Kelly Ann Ayotte (født 27. juni 1968) er en amerikansk politiker. Hun var senator og repræsenterede New Hampshire fra 2011 til 2017 og Det republikanske parti.

Eksterne henvisninger 

Medlemmer af Senatet i USA
Personer fra New Hampshire
Tim Scott

Timothy Eugene "Tim" Scott (født 19. september 1965 i North Charleston) er en amerikansk republikansk politiker. Han er medlem af USA's senat valgt i South Carolina siden 2013 Han var medlem af Repræsentanternes Hus i perioden 2011–2013. Den 19 maj. 2023 meldte han at han stiller op til præsidentvalget i 2024.

Eksterne henvisninger 

Medlemmer af USA's kongres for det republikanske parti
Medlemmer af Senatet i USA
Personer fra South Carolina
Thom Tillis

Thomas Roland "Thom" Tillis (født 30. august 1960 i Jacksonville) er en amerikansk republikansk politiker. Han er medlem af USA's senat valgt i North Carolina siden 2015. Han er tidligere medlem af Repræsentanternes hus i North Carolina (2007-2015); de sidste fire år som Speaker of the House.

Eksterne henvisninger 

Medlemmer af Senatet i USA
Personer fra North Carolina
Orrin Hatch

Orrin Grant Hatch (født 22. marts 1934 i Pittsburgh, død 23. april 2022) var en amerikansk republikansk politiker. Han var medlem af USA's senat valgt i Utah fra 1977 indtil 2019. Hatch var ordfører i senatets finanskomite fra 2015 til 2019. Han var fra 3. januar 2015 til 2019 president pro tempore i Senatet, hvorefter han overlod hvervet til Chuck Grassley.

Referencer

Eksterne henvisninger 

Medlemmer af Senatet i USA
Personer fra Utah
Jacob Gillberg

Jacob Gillberg (født 1724 i Värmland, død 15. oktober 1793 i Stockholm) var en svensk kobberstikker.

Kilder 

 

Grafikere fra Sverige
Personer fra Värmland